בסיס הצי סן דייגו

בסיס הצי סן דייגו (באנגלית: Naval Base San Diego, נקרא גם בסיס הצי רחוב 32 ובאנגלית: Naval Station 32nd Street) הוא בסיס צבאי של צי ארצות הברית הממוקם בסן דייגו שבקליפורניה. הבסיס הוא הבסיס הימי השני בגודלו בעולם לאחר בסיס הצי נורפוק ומשתרע על שטח יבשתי של 1,600 אקר ועל 326 אקר שטח פני מים לאורך מפרץ סן דייגו. הוא משמש כנמל הבית העיקרי של צי האוקיינוס השקט של ארצות הברית. 

הבסיס הוקם ב-23 בפברואר 1922 כ"בסיס המשחתות של ארצות הברית, סן דייגו" לאחר שהוקצה לשם כך שטח על ידי העיר סן דייגו. במהלך מלחמת העולם השנייה שימש כבסיס תיקונים של הצי. לאחר המלחמה שימש מרכז תמיכה לוגיסטית, ומשנת 1994, לאחר סגירת מספנת לונג ביץ', הפך לנמל הבית הראשי של צי האוקיינוס השקט. הוא אחד משני נמלי התמיכה העיקריים של הצי לצד בסיס הצי נורפוק בווירג'יניה.

קישורים חיצוניים

קטגוריה:סן דייגו
קטגוריה:בסיסי צי ארצות הברית